Kiprijonas Povilas Bžostovskis

Kiprijonas Paulius Bžostovskis (, 1612 m. spalio 12 d. Mikailiškės, Gardino apskr. – 1688 m. Varšuva, palaidotas Vilniuje, Šv. Jonų bažnyčioje) – Lietuvos Didžiosios kunigaikštystės valstybės, politinis veikėjas, diplomatas.

 Biografija 

Kilęs iš Mažosios Lenkijos bajorų, XVII a. pirmoje pusėje atsikėlusių į Lietuvą. Mokėsi Vilniaus universitete.
Šeima 
Vedė Barborą-Rachil Duniną-Rajecką. Santuokoje gimė vaikai:  
 Emanuelis (?−1689), Lietuvos didysis raštininkas
 Konstantinas Kazimieras (1644−1722) − Smolensko ir Vilniaus vyskupas 
 Jonas Vladislovas (1644−1722) − Trakų kaštelionas  
 Antanas (1666−1718) − jezuitas, Minsko jezuitų kolegiumo rektorius  
 Teresė (?−1721), Vitebsko kašteliono Martyno Mykolo Oginskio žmona

 Valstybės tarnyba 

1645 m. tapo Lenkijos karaliaus Vladislovo Vazos sekretoriumi, nuo 1650 m. Lietuvos referentas, nuo 1657 m. didžiojo kunigaikščio rūmų raštininkas, 1672 m. šių pareigų atsisakė. Nuo 1680 m. Trakų kaštelionas, nuo 1684 m. Trakų vaivada.

1663–1667 m. dalyvavo Abiejų Tautų Respublikos delegacijoje, kuri parengė ir 1667 m. pasirašė Andrusovo paliaubų sutartį. 1667 m. Abiejų Tautų Respublikos seime apie tai darė pranešimą. 1673 m. išrinktas Iždo tribunolo ir Karo tarybos nariu. 1679 m. ir 1683 m. Abiejų Tautų Respublikos seimas jį paskyrė pasiuntiniu ir komisijos nariu derėtis su Rusija ir 1686 m. Amžinajai taikai sudaryti. Vilniaus universitetui padovanojo 5000 auksinų.

 Nuorodos 

|-

 Šaltiniai 

Kategorija:Bžostovskiai
Kategorija:Ašmenos seniūnai
Kategorija:Trakų kaštelionai
Kategorija:Trakų vaivados
Kategorija:Lietuvos didieji raštininkai
Kategorija:Lietuvos referentai
Kategorija:Medilo seniūnai
Kategorija:Daugų seniūnai
Kategorija:Bistryčios seniūnai
Kategorija:Varėnos seniūnai
Kategorija:ATR pasaulietiniai senatoriai
Kategorija:ATR diplomatai
Kategorija:ATR Seimo atstovai